stanford-oval/wikipedia huggingface dataset:
Open Sesame (Kool & the Gangin kappale)

| ”Open Sesame” Kool & the Gang |
| --- | --- | --- |

Singlen tiedot
 Albumilta: Open Sesame
 Julkaistu: 1976
 Formaatti: 7"- ja 12"-tuumainen vinyylisingle
 Tekijä(t): Kool & the Gang, Ronald Bell
 Tyylilaji: funk, disko
 Kesto: 03.48 (7"-versio)   08.48 (12"-versio)
 Levy-yhtiö: De-Lite Records
Listasijoitukset
  13. (Dance Music/Club Play Singles)    55. (Billboard 200)
Kool & the Gangin muut singlet
| ”Universal Sound” 1976 | ”Open Sesame” 1976 | ”Super Band” 1977 |
Open Sesame on yhdysvaltalaisen Kool & the Gang -yhtyeen vuonna 1976 julkaistu kappale albumilta Open Sesame. Se nousi vuonna 1977 Billboard Hot 100 -listan sijalle 55 sekä Dance Music/Club Play Singles -listan sijalle 13. Se kuultiin myös samanvuotisessa elokuvassa Saturday Night Fever sekä sen soundtrackilla.
Singlestä julkaistiin pelkästään Yhdysvalloissa useita versioita hieman toisistaan eroavalla kappalesisällöllä. Kappaleen pituus 7"-tuumaisella versiolla on 3.48 ja 12"-tuumaisella 8.48.
Singlen sisältö > USA 7"-single (DEP-1586)

A-puoli
Open Sesame – Part 1 – 3.48
B-puoli
Open Sesame – Part 2 (Groove with the Genie) – 4.28
Singlen sisältö > USA 12"-single (DSD-586)

A-puoli
Open Sesame (Groove with the Genie) – 8.48
B-puoli
Love & Understanding (Come Together) – 7.53
Singlen sisältö > Ranska 7"-single (620 338)

A-puoli
Open Sesame – 3.48
B-puoli
Love – 3.23
Singlen sisältö > Italia 7"-single (CE 20436)

A-puoli
Open Sesame – 3.48
B-puoli
All Night Long – 4.55
Clyde

| Clyde |
| --- | --- |
 Glasgow’n läpi virtaava Clyde.
Alkulähde:  Lanarkshire
Laskupaikka:  Irlanninmeri
Maat:  Yhdistynyt kuningaskunta
Pituus:  176 km
Valuma-alue:  4 000 km²
Clyde on suuri joki Skotlannissa. Pituutta sillä on 176 kilometriä, mikä tekee siitä Yhdistyneen kuningaskunnan kymmenenneksi ja Skotlannin kolmanneksi pisimmän joen. Se alkaa Lanarkshiren kukkuloilta ja  virtaa Skotlannin suurimman kaupungin, Glasgow’n läpi ennen laskemistaan Irlanninmereen. Se laskee haaraiseen vuonomaiseen lahteen, joka erottaa Ayrshoren ja Argyllin rannikot toisistaan.
Clydea on väitetty laivanrakennuksen ja kaupan kannalta Brittiläisen imperiumin tärkeimmäksi joeksi.[lähde? ] Ainakin se on ollut Skotlannin kuuluisin ja merkittävin joki. Yläjuoksu on kirkasvetinen kalastuspaikka. Clyden putouksista on saatu vesivoimaa puuvillakehräämöihin. Alueen hiilikaivokset ja raskas teollisuus tarvitsivat kuljetusreittejä, ja joki ruopattiin kulkukelpoiseksi Glasgow’hun asti, mikä edesauttoi kaupungin kasvua teollisuus- ja telakkakaupungiksi. Telakoita on edelleen Glasgow’sta merelle päin, mutta toisen maailmansodan jälkeen ne ovat kärsineet kansainvälisestä kilpailusta.
Aiheesta muualla

Kuvia tai muita tiedostoja aiheesta Clyde Wikimedia Commonsissa
D.D.E.

| D> D.E. |
| --- | --- |
 Yhtye vuonna 2009.
Tiedot
Toiminnassa:  1992–
Kotipaikka:  Namsos, Norja
Jäsenet:  Bjarne Brøndbo, laulu ja harmonikka   Eivind Berre, basso   Arnt Egil Rånes, kitara   Bård Jørgen Iversen, koskettimet   Eskil Brøndbo, rummut   Daniel Viken, kitara  
Entiset jäsenet:  Frode Viken, kitara   Terje Tranaas, koskettimet  
Infobox OKNimi-testi OK: 
D.D.E. on rockyhtye Norjan Namsosista. Se perustettiin vuonna 1992 ja monet perustajajäsenistä olivat aiemmin olleet mukana After Dark -nimisessä bändissä. Esikoissingle "Flamma" nousi Norjassa listaykköseksi alkuvuodesta 1992, samoin "Vinsjan på kaia" seuraavana vuonna, jolloin ilmestyi myös esikoisalbumi Rai-Rai. Yhtyeeltä on ilmestynyt 12 studioalbumia, ja se sai vuonna 2019 Spellemannprisenin kunniapalkinnon.
Albumit

Rai-Rai (1993)
Rai 2 (1994)
Det går likar no (1996)
Ohwææææh!!! (1998)
No e D.D.E. jul igjen! (1999)
Jippi (2000)
Her bli' det liv (2002)
Næ næ næ næ næ næ (2005)
No går det så det suse' (2007)
15 år live (2007)
Frelsesarmeens juleplate (2008)
Aiheesta muualla

Kuvia tai muita tiedostoja aiheesta D.D.E. Wikimedia Commonsissa
Nuke

| Nuke |
| --- | --- |
Luoja:  Digital Domain
Julkaisija:  Foundry
Kehityshistoria
Vakaa versio:  12.1v5 (6. lokakuuta 2020)
Tiedot
Alusta:  Linux, macOS, Windows
Lisenssi:  Suljettu lisenssi
Aiheesta muualla
Verkkosivusto
Nuke on Foundryn kehittämä ohjelmisto digitaaliseen kompositointiin ja visuaalisiin tehosteisiin. Ohjelma sai alkunsa vuonna 1993 Digital Domain -yrityksessä ennen Foundryn tuotteistamista.
Ohjelman kehittämisen aloitti Phil Beffrey ja myöhemmin jatkoi Bill Spitzak. Ohjelma kehitettiin sisäiseen käyttöön ja se oli aluksi komentorivityökalu. Versiossa 2 (noin vuonna 1994) ohjelmaan tuli graafinen käyttöliittymä.
Ohjelmassa on muun muassa OpenEXR-tuki ja tuki grafiikkasuorittimen hyödyntämiseen.
Ohjelmassa on noodipohjainen malli.
Ohjelma on saatavilla Linuxille (CentOS), macOS:lle ja Windowsille.
Ohjelmisto on saanut Oscar-palkintojen ”Academy Certificate” tunnustuksen vuonna 2001.
Aiheesta muualla

https://www.nukepedia.com
Normaali (matematiikka)

Kohtisuoruus merkitään kuvioon kulmakaarella, jonka sisällä on piste tai pienellä neliöllä.
Normaali on geometriassa vektori tai suora, joka leikkaa tasossa kohtisuorasti toista janaa, suoraa, vektoria tai käyrää vasten, taikka tilassa myös tasoa tai pintaa vasten. Tasogeometriassa suoran, janan tai vektorin normaali on toinen suora tai vektori, joka on kohtisuorassa tätä vasten. Jos kohteena on mutkitteleva käyrä, on normaali kohtisuorassa tässä kohdassa olevaa käyrän tangenttia vasten. Avaruusgeometriassa suorien, janojen ja vektorien normaali määritellään samoin kuin tasogeometriassa. Tilassa voi vielä esiintyä tasoja, joiden normaali on suora tai vektori, joka on kohtisuorassa tasoa vastaan katsottiinpa sitä tasossa miltä suunnalta hyvänsä. Tällöin normaali on kohtisuorassa tasoa vastaan. Tila-avaruudessa mutkittelevan pinnan normaali on kohtisuorassa pinnan tangenttitasoa vasten.
Kuvioissa kahden kohtisuorasti kohtaavan objektin väliin piirretään pieni neliö taikka kulmakaari, jonka sisälle merkitään piste. Tekstissä kohtisuoruus voidaan esittää objektien tunnusten väliin sijoitettavalla kohtisuoruussymbolilla. Seuraavassa esimerkissä  a ja  b ovat suoria,  {\bar {v}} ja  {\bar {u}} vektoreita,  AB ja  AC janoja,  f on käyrä,  T on taso ja  P on pinta. Silloin voidaan edellisen esityksen mukaisesti merkitä esimerkiksi
tai avaruusgeometriassa edellisten lisäksi myös vektorin kanssa esitettynä
ja janalla ja suoralla vastaavalla tavalla.
Tasogeometriassa > Suorat ja janat

Kahden suoran leikatessa toisensa kohtisuorasti, ovat molemmat suorat toistensa normaaleja. Koska suorien leikkauskohdassa olevat neljä kulmaa ovat toisilleen vieruskulmat ja ristikulmat, ovat ne kaikki 90°.
Normaalit voidaan aina piirtää käyttäen konstruktiivista menetelmää viivaimella ja harpilla. Jos tasolta, jossa kulkee jo suora, osoitetaan piste, voidaan tämän pisteen kautta aina piirtää suoralle normaali. Jos piste on annetulla suoralla, piirretään harpilla pisteen ympärille ensin ympyrä. Ympyrän ja suoran leikkauspisteistä piirretään ympyrän halkaisijan pituisella säteellä kaksi puoliympyrää niin, että nämä leikkaavat toisensa. Puoliympyröiden leikkauspisteistä vedetään suoralle normaali. Sama voidaan tehdä myös silloin, kun piste sijaitsee sivussa annetusta suorasta. Ensin piirretään riittävän pitkällä säteellä harpin avulla kaari, joka leikkaa suoraa kahdessa leikkauspisteessä. Leikkauspisteistä piirretään leikkauspisteiden välin pituisella säteellä kaksi puoliympyrän kaarta, joiden leikkauspisteiden kautta vedetään suoralle normaali.
Kahden suoran avulla, jotka leikkaavat toisensa muuten kuin kohtisuorasti, voidaan muodostaa uudet suorat, jotka ovat kohtisuorat. Koska ristikulmien kulmanpuolittajat muodostavat aina yhteisen suoran, voidaan kahden leikkaavan suoran molemmista ristikulmaparista muodostaa kaksi keskenään leikkaavaa suoraa. Näiden kulmanpuolittajasuorien välinen kulma on suorakulma, koska vieruskulmiensa (α + β = 180°) puolikkaina ne muodostavat välillensä suoran kulman (α/2 + β/2 = (α + β)/2 = 90°).
Kahden suoran muodostamien neljän kulman puolittajat leikkaavat toisensa suorassa kulmassa.
Suoralle voidaan konstruoida normaali pisteen C kautta.
Janan keskinormaalin konstruoiminen harpilla ja viivaimella.
Janan normaalin konstruoiminen pisteen P kautta harpilla ja viivaimella.
Kolmion korkeusjanat ovat kohtisuorassa kolmion sivuihin tai sivujen jatkeisiin nähden.
Janalle voidaan konstruoida normaali vastaavalla tavalla. Lähtien ulkopuolisesta tai janalla olevasta pisteestä, voidaan määrätä normaali samalla tavalla. Jos jana on lyhyt, voidaan sitä aina jatkaa viivaimella, jotta piirrokset ovat riittävän laajat. Janalle voidaan muodostaa myös keskinormaali, joka kulkee janan keskipisteen kautta. Janan normaalin jokaisen pisteen etäisyydet janan kummastakin päätepisteestä ovat aina samat.
Jos janana on ympyrän säde, voidaan sen kehäpisteeseen piirtää tangentti, joka on aina ympyrän säteen normaali. Kolmion korkeusjana on sen kannan normaalin suuruinen, joka piirretään kulkemaan huipun kautta. Suorakulmaisen kolmion kateetit ovat toisensa normaalien suuntaiset.
Tasogeometriassa > Analyyttinen geometria

Jokaisella vaakasuoralla y = a on normaalina pystysuora x = b, joissa luvut a ja b ovat vapaasti valittavina, ja päinvastoin.
Jos annettu vinosti kulkeva suora esitetään yhtälöllä
ja on sen kulmakerroin  k=-{\tfrac {a}{b}}. Normaalin yhtälön kulmakertoimeksi  k_{n} tulee silloin
Ehdokkaita normaaliksi on äärettömän monia, sillä suoralta on vielä valittava se piste, jonka kautta normaali kulkee. Jos valittu piste on  (x_{0},y_{0}), saadaan yhtälöksi
.
Tasogeometriassa > Vektorit

Yleisen suoran yhtälön, eli normaalimuotoisen suoran yhtälön, normaalivektori voidaan muodostaa yhtälön kertoimista
Merkitään vektoria  {\bar {v}}=a{\bar {i}}+b{\bar {j}}={\binom {a}{b}} ja  {\bar {u}}=c{\bar {i}}+d{\bar {j}}={\binom {c}{d}}. Vektorit  {\bar {v}} ja  {\bar {u}} ovat toistensa normaalivektoreita eli  {\bar {v}}\bot {\bar {u}}, jos 
Tämä pistetulon nollasääntö on hyvä vektoreiden kohtisuoruustesti.
Tasogeometriassa > Funktion kuvaajan normaalit

Funktion kuvaajalle voidaan piirtää kohtaan a normaali, joka on kohtisuorassa kuvaajan samaan kohtaan piirrettyä tangenttia vastaan. Tangentin kulmakerroin  k_{t} kohdassa a saadaan funktion derivaatan arvosta kyseisessä kohdassa. Normaalin kulmakerroin  k_{n} määräytyy samalla tavalla kuin suorillakin eli
Normaalin yhtälö pisteessä  (a,f(a)), missä derivaatta on olemassa muttei ole arvoltaan nolla, on
Jos derivaattaa ei siinä kohdassa ole olemassa, on normaalin yhtälö  x=f(a). Jos derivaatta on nolla, tulee normaalin yhtälöksi ottaa pystysuora  x=a.
Tasogeometriassa > Tason käyrät

Ympyrän normaali on säteen suuntainen, koska ympyrän tangentti on sädettä kohtisuorassa ja normaali tangenttia kohtisuorassa.
Avaruusgeometriassa > Tasot yleisesti ja analyyttisessä geometriassa

Tila-avaruudessa esitettävä taso voi olla äärettömän monessa asennossa ja kohdassa, joten tasolle voidaan asettaa normaalisuora, -jana tai -vektori äärettömän moneen kohtaan. Lukuisista sijoitusvaihtoehdoista huolimatta samalla puolella tasoa olevat normaalivektorit osoittavat aina samaan suuntaan, kun tason vastakkaisella puolella olevat normaalivektorit osoittavat vastakkaiseen suuntaan. Molemmilla vektoreilla voidaan suunnata normaalisuorat, jotka ovat keskenään yhdensuuntaiset.
Tasolle sijoitettava normaali tulee olla kohtisuorassa kaikkien tasonsuuntaisten vektorien kanssa. Riittää kuitenkin valita kaksi tasonsuuntaista vektoria (esimerkiksi  {\bar {v}} ja  {\bar {u}}), jotka ovat keskenään erisuuntaiset, ja normaali  {\bar {n}} voidaan määrittää näiden avulla käyttäen pistetuloa
Tason yhtälö voidaan muodostaa vektoreilla käyttäen normaalivektoria  {\bar {n}}. Valitaan tasolta piste P, jonka avulla muut tason pisteet Q ilmoitetaan. Tasoehto sisältää pistetulon, jossa normaalivektori kerrotaan paikkavektoreiden erotuksella
.
Tason yhtälön muuttujien kertoimet A, B ja C ovat siten normaalinvektorin komponentteja.
Normaalivektorin asento lukittuu jo kahden kohtisuoruusehdon avulla. Tason ylä- ja alapuoliset vektorit ovat yhdensuuntaiset keskenään.
Tason yläpuolisesta pisteestä voidaan piirtää kohtisuora jana tasolle. Tämä on lyhin jana tasolle ja jana on silloin tason normaalin suuntainen.
Yleisen pinnan tangenttitaso määrittää yksikäsitteisesti normaalin asennon.
Yleisellä taipuisalla pinnalla jokaisessa pisteessä normaali voi olla erisuuntainen ympäristön normaaleihin verrattuna.
Avaruusgeometriassa > Yleiset pinnat

Tilassa mutkittelevan pinnan eri kohtien tangenttitasot ovat eri asennoissa. Tason normaalit, jotka ovat samalla myös pinnan normaalivektorit, ovat siten myös eri asennoissa. Jos esimerkiksi kaksiulotteinen pinta P mutkittelee kolmiulotteisessa avaruudessa, voidaan se joissakin tapauksissa esittää yhtälöllä  z=f(x,y). Tämän pinnan normaali pisteessä  (x_{0},y_{0}) voidaan laskea osittaisderivaatoilla
missä  f_{x}={\frac {\partial f}{\partial x}} ja  f_{y}={\frac {\partial f}{\partial y}}.
Avaruusgeometriassa > Vektorit

Kuten tasossakin, kaksi vektoria  {\bar {v}}=a{\bar {i}}+b{\bar {j}}+c{\bar {k}}={\begin{pmatrix}a\\b\\c\end{pmatrix}} ja  {\bar {u}}=d{\bar {i}}+e{\bar {j}}+f{\bar {k}}={\begin{pmatrix}d\\e\\f\end{pmatrix}} ovat kohtisuorassa eli  {\bar {v}}\bot {\bar {u}}, kun
Kirjallisuutta

Kivelä, Simo K.: Algebra ja geometria.  Espoo:  Otatieto, 1989.  ISBN 951-672-103-6.
Suoran normaalin kulmakerroin voidaan päätellä suoran kulmakertoimesta. Sinisen suoran kulmakerroin on -2, joten punaisen normaalin kulmakerroin saadaan kn = -1/(-2) = 1/2.
Punaisen funktion kuvaajalle pisteeseen M on piirretty sininen tangentti T , jota leikkaa pisteessä M vihreä normaali N.
POV

| ”POV” Ariana Grande |
| --- | --- | --- |

Singlen tiedot
 Albumilta: Positions
 Julkaistu: 19. huhtikuuta 2021
 Formaatti: 7" vinyyli, CD single, kasetti, digitaalinen lataus, suoratoisto
 Tuottaja(t): Mr. Franks, Oliver Frid, Tommy Brown
 Tyylilaji: R&B
 Kesto: 03.21
 Levy-yhtiö: Republic Records
Ariana Granden muut singlet
| ”Met Him Last Night” 2021 | ”POV” 2021 | ”Save Your Tears (Remix)” 2021 |
POV (akronyymi lauseelle "point of view") on yhdysvaltalaislaulajan Ariana Granden musiikkikappale. Sen julkaisi Republic Records hänen Positions-studioalbumin kolmantena singlenä 19. huhtikuuta 2021. Kappaleen ovat sanoittaneet Grande, Tayla Parx, sekä sen tuottajat Mr. Franks, Oliver "Junior" Frid ja Tommy Brown. Kappaleelle on tehty myös Director X:n ohjaama lyriikkavideo, joka julkaistiin 30. huhtikuuta 2021. Lyriikkavideon lisäksi kappaleelle on toteutettu livevideo, joka julkaistiin 21. kesäkuuta 2021.
"POV" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Irlannissa, Isossa-Britanniassa, Puerto Ricossa ja Uudessa-Seelannissa. Lisäksi se pääsi singlelistan kolmenkymmenen parhaan joukkoon Australiassa, Singaporessa ja Yhdysvalloissa.
Käännös suomeksi
Clyde Drexler

| Clyde Drexler |
| --- | --- |

Henkilötiedot
Koko nimi:  Clyde Austin Drexler
Syntynyt: 22. kesäkuuta 1962 (ikä 62) New Orleans, Louisiana, Yhdysvallat
Kansalaisuus:   Yhdysvallat
Koripalloilija
Pituus:  201 cm
Paino:  95 kg
NBA-varaus:  14. varaus 1983 (Portland Trail Blazers)
Pelaajaura
Yliopistojoukkueet
1980–1983:  Houstonin yliopisto
Seurajoukkueet
1983–1995 1995–1998:  Portland Trail Blazers Houston Rockets
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Barcelona 1992 |  |  |
Clyde Austin Drexler (s. 22. kesäkuuta 1962 New Orleans, Louisiana) on yhdysvaltalainen koripalloilija. Hän pelasi NBA-tasolla vuosina 1983–1998 ja voitti yhden mestaruuden kaudella 1994–1995.
Drexler opiskeli Houstonissa, Teksasissa, ensin Sterling High Schoolissa, sitten Houstonin yliopistossa. Hän kuului Yhdysvaltain koripallomaajoukkueeseen, joka voitti kultaa Barcelonan kesäolympialaisissa 1992.
Drexlerin ammattilaisjoukkueet olivat Portland Trail Blazers (1983–1995) ja Houston Rockets (1995–1998). Kaudella 1991–1992 hänet valittiin NBA:n ykköstähdistöön. Hänet nimettiin vuonna 2001 Oregon Sports Hall of Fameen ja vuonna 2004 tunnetumpaan Springfieldin Basketball Hall of Fameen Massachusettsissa.
Drexler kilpaili Yhdysvaltain Tanssii tähtien kanssa -show’n neljännellä tuotantokaudella keväällä 2007.
Aiheesta muualla

Kuvia tai muita tiedostoja aiheesta Clyde Drexler Wikimedia Commonsissa
Yhdysvaltain joukkue – Kesäolympialaiset 1992
”Dream Team”

4 Laettner |
5 Robinson |
6 Ewing |
7 Bird |
8 Pippen |
9 Jordan |
10 Drexler |
11 Malone |
12 Stockton |
13 Mullin |
14 Barkley |
15 Johnson |
Valmentaja Daly
Houston Rockets – NBA:n mestari 1995
7 Carl Herrera ·
10 Sam Cassell ·
11 Vernon Maxwell ·
15 Tim Breaux ·
17 Mario Elie ·
22 Clyde Drexler ·
25 Robert Horry ·
27 Charles Jones ·
30 Kenny Smith ·
31 Tracy Murray ·
32 Pete Chilcutt ·
34 Hakeem Olajuwon ·
52 Chucky Brown ·
55 Žan Tabak

Päävalmentaja Rudy Tomjanovich 

Apuvalmentajat Bill Berry · Jim Boylen · Carroll Dawson · Larry Smith
POR

Lyhenne POR voi viitata seuraaviin:
Alueiden puolue, engl. Party of Regions
Porin lentoasema, IATA-lentoasemakoodi POR
Portland Trail Blazers, yhdysvaltalainen koripalloseura
Portugali, valtio Iberian niemimaalla, Euroopan lounaisosassa
Suhteellisuusperiaate, engl. Principle of relativity
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”POR”, voi hakea sivunnimihaulla, laajalla sivunnimihaulla tai tekstihaulla.
Oscar Nielsen

| Mitalit | Mitalit | Mitalit |  |
| --- | --- | --- | --- |
|  Oscar Nielsen vuonna 1912. |  Oscar Nielsen vuonna 1912. |  Oscar Nielsen vuonna 1912. |  |
Maa:   Tanska
Miesten jalkapallo
|  Olympialaiset  |  Olympialaiset  |  Olympialaiset  |  |
|  Kultaa | Ateena 1906 | joukkuekilpailu |  |
|  Hopeaa | Lontoo 1908 | joukkuekilpailu |  |
|  Hopeaa | Tukholma 1912 | joukkuekilpailu |  |
Niels Christian Oscar Nielsen (4. lokakuuta 1882 – 18. toukokuuta 1941) oli tanskalainen jalkapalloilija ja olympiavoittaja. Hän oli mukana vuosien 1908 ja 1912 kesälympialaisissa hopeaa voittaneessa Tanskan jalkapallomaajoukkueessa, minkä lisäksi hän oli mukana voittamassa olympiakultaa vuoden 1906 välikisoista.
Châtenois-les-Forgesin kantoni

Châtenois-les-Forgesin kantonin sijainti Territoire de Belfortin departementissa.
Châtenois-les-Forges on Ranskassa yksi Territoire de Belfortin departementin kantoneista. Se käsittää 16 kuntaa ja sen alueella asui vuoden 2018 alussa 14 663 ihmistä. Châtenois-les-Forgesin kantonin keskustoimisto on Châtenois-les-Forgesin kunnassa.
Kunnat

Châtenois-les-Forgesin kantonin kunnat:
| --- | --- |
 Andelnans  Argiésans  Banvillars  Bermont  Botans  Bourogne  Buc  Charmois :  Châtenois-les-Forges  Chèvremont  Dorans  Meroux-Moval  Sevenans  Trévenans  Urcerey  Vézelois
PORA-PRP

Pora-PRP on ukrainalainen oranssivallankumouksen aikana muodostuneen ylioppilasliikkeen Pora ("On aika!") perustalta muodostunut vaaliryhmittymä, mikä osallistui parlamenttivaaleihin 2006 298 ehdokkaalla, jotka ovat useista oblastien pääkaupungeista ympäri Ukrainan.
Pora-PRP:n vaalilistan ehdokkaat ovat joko Pora!:n jäseniä suoraan tai Uudistusten ja järjestyksen puolue (Партія "Реформи і Порядок") -puolueen jäseniä. Pora-PRP:llä ei ole edustajia aluevaalilautakunnissa suuresta ehdokasmäärästään huolimatta, mutta Uudistusten ja järjestyksen puolue -puolueella on 211, vaikka sillä ei ole ehdokkaita.
Vaaleissa vaaliliitto sai 1,47 prosenttia äänistä ja jäi ilman paikkoja.
Aiheesta muualla

Pora (Arkistoitu – Internet Archive) (englanniksi)
Historia (Arkistoitu – Internet Archive) (englanniksi)
Pora (Arkistoitu – Internet Archive) (ukrainaksi)
Oscar Ngoy wa Mpanga

Oscar Ngoy wa Mpanga (s. 5. joulukuuta 1964) on kinshasankongolainen roomalaiskatolinen piispa. Hänestä tuli spiritaani vuonna 1988, ja hän sai pappisvihkimyksensä 26. heinäkuuta 1992. Hänet nimitettiin Kongolon hiippakunnan johtoon 31. maaliskuuta 2007. Piispaksi vihkiminen seurasi 9. kesäkuuta. Pääkonsekraattorina toimi Jérôme Nday Kanyangu Lukundwe, jota avustivat Giovanni d'Aniello ja Nestor Ngoy Katahwa.
Christopher Henderson

| Christopher Henderson |
| --- | --- |
 Näyttelijä Weller syyskuussa 2011
Näyttelijä(t):  Peter Weller
Kesto:  24:n tuotantokausi 5
Ensi- esiintyminen:  4:00pm–5:00pm
Viimeinen esiintyminen:  5:00am–6:00am
Henkilötiedot
Koko nimi:  Christopher William Henderson
Ammatti:  varapääjohtaja (Omicron International) kenttäoperaatioiden johtaja (CTU Los Angeles)
Sukupuoli:  mies
Ikä:  ~50
Kuolinsyy:  Jack Bauerin ampuma
Suhteet
Puoliso(t):  Miriam Henderson
Infobox OKNimi-testi OK: 
Christopher William Henderson on kuvitteellinen hahmo yhdysvaltalaisessa televisiosarjassa 24. Hahmoa esittää Peter Weller. Hahmo esiintyy sarjan viidennellä tuotantokaudella aluksi päähahmo Jack Bauerin entisenä ystävänä, mutta kauden edetessä hänestä muotoutuu yksi kauden huomattavimmista konnista. Henderson on esiintynyt myös televisiosarjan pohjalta tehdyissä jännitysromaaneissa Cat’s Claw, Vanishing Point ja Chaos Theory.
Taustaa

Christopher Henderson palveli alun perin Yhdysvaltain maavoimien erikoisjoukoissa, kunnes hänet värvättiin työskentelemään CTU:ssa. Henderson kohosi nopeasti viraston arvoasteikossa ja eteni Los Angelesin osaston kenttäoperaatioiden johtajaksi. Hän värväsi CTU:hun Jack Bauerin ja valvoi tämän työskentelyä agenttina, ja kaksikon välille syntyi ystävyyssuhde. Kun Bauer sai selville, että Henderson ja korruptoinut agentti Seth Campbell ottivat vastaan lahjuksia puolustustarvikeyhtiöiltä ja vastapalveluksena myivät näille CTU:n saamia huippusalaisia tietoja, hän petti Hendersonin ja kertoi lahjuksista ystävänsä esimiehille. Henderson vakuutti olevansa syytön, ja että tuntematon taho olisi lavastanut hänet osalliseksi lahjusskandaalissa. Henderson todettiin syylliseksi ja hän menetti työnsä CTU:ssa, jolloin ystävyyssuhde Baueriin katkesi.
Henderson onnistui saamaan työpaikan yhdysvaltalaisessa puolustustarvikeyhtiö Omicron Internationalissa, ja lopulta hänet nimettiin yhtiön varapääjohtajaksi. Korkean asemansa takia Yhdysvaltain presidentti Charles Loganin hallituksessa toimiva salaliitto otti Hendersoniin yhteyttä ja pyysi tätä luovuttamaan salaliittolaisille kaksikymmentä Sentox-hermokaasulla täytettyä kanisteria. Henderson toimitti kanisterit entiselle CIA-agentti James Nathansonille, joka välitti kaasun venäläisen liikemiehen Vladimir Bierkon johtamalle terroristijärjestölle. Salaliiton tarkoituksena luovuttaa hermokaasu terroristeille, mutta terroristien tietämättä salaliittolaiset suunnittelivat pettävänsä venäläiset liittolaisensa. Kun terroristit saapuisivat päämajaansa Keski-Aasiassa, salaliittolaiset laukaisivat kanisterit kauko-ohjaimella. Suunnitelman mukaan Sentox tappaisi terroristit ja aiheuttaisi kriisitilanteen, jonka turvin yhdysvaltalaiset sotilaat voisivat ottaa haltuunsa Keski-Aasian öljykentät ja taata Yhdysvaltain geopoliittisen aseman lähitulevaisuudessa.
Aiheesta muualla

Christopher Henderson 24-Wikissä (englanniksi)